पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना का कहर बढ़ता ही जा रहा है। संक्रमितों के साथ ही मौत का आंकड़ा भी बढ़ रहा है। संक्रमण के भय से लोग एक दूसरे से दूरी बना रहे हैं, लेकिन इस विकेट समय में भी कुछ लोग ऐसे हैं जो निस्वार्थ भाव से अपने फर्ज का निर्वहन करते हुए इंसानियत की सेवा में लगे हैं। वास्तव में यह लोग ऐसे कोरोना योद्धा है जिन्हें अपने फर्ज के आगे अपने जीवन की भी चिंता नहीं है। सामुदायिक स्वास्थ्य केंद्र सोनो में लैब टेक्नीशियन के पद पर कार्यरत गौतम कुमार दुबे का इस कोरोना के बेकाबू रफ्तार के समय में प्रतिदिन दर्जनों कोरोना संदिग्धों से सामना हो रहा है। बता दें कि सूबे के साथ ही सोनो में भी कोरोना की रफ्तार बेलगाम है। प्रतिदिन सामुदायिक स्वास्थ्य केंद्र में जांच के लिए दर्जनों कोरोना संदिग्ध पहुंच रहे हैं। संक्रमितों की संख्या भी तेजी से बढ़ रही है। गौतम, प्रतिदिन ऐसे संक्रमितों के संपर्क में आते हैं। सैम्पल एकत्रित कर उनका जांच करते हैं। गौतम, कोरोना के पहली लहर में ही संदिग्धों के जांच के क्रम में संपर्क में आकर खुद संक्रमित हो गए। शायद सोनो में कोरोना संक्रमण का यह पहला मामला था। लेकिन गौतम ने हिम्मत नहीं हारी। होम आइसोलेशन में रहकर कोरोना को मात दी। ठीक होकर फिर उसी जज्बे के साथ कोरोना संदिग्धों के सैंपल लेने में जुट गए। कोरोना के दूसरी लहर में भी गौतम पूरे जोश के साथ इंसानियत की सेवा में जुटे हैं।
सुषमा और एलिस ने दी कोरोना को मात, ठीक होने पर किया गया विदा
गिद्धौर | दिग्विजय सिंह सीएचसी से रविवार को महुली कोविड केयर सेंटर से 2 कोरोना संक्रमित मरीजों को स्वस्थ्य होने के उपरांत सेंटर के चिकित्सक डॉ. विपुल कुमार ने सेंटर से बेहतर स्वास्थ्य की कामना के साथ मरीजों को विदा किया । साथ ही स्वस्थ्य रहने के लिए कोविड से जुड़े स्वास्थ्य निर्देशों का पालन करने की सलाह दी। डॉ. विपुल ने बताया कि मुंगेर के भूसागली निवासी संक्रमित मरीज 71 वर्षीय सुषमा देवी एवं 24 वर्षीय एलिस कुमारी को 20 अप्रैल को यहां लाया गया था। जिनकी कोविड सेंटर में बेहतर देखभाल के बाद स्वस्थ्य होने के उपरांत इन्हें रविवार को विदा किया गया। वहीं सेंटर से विदा ले रहे मरीजों ने चिकित्सक एवं स्वास्थ्य कर्मियों का बेहतर देखभाल के लिये उनका आभार प्रकट किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn